**Skolas maltītes**

Mācīšanās pirmajā posmā (Key Stage 1), kurā ietilpst: Uzņemšanas klase (Reception- (YR)), pirmā klase (Y1) un otrā klase (Y2), Valsts finansētās skolās Anglijā visi skolēni ir tiesīgi saņemt brīvpusdienas katru dienu. (Ja Jūsu skolā ir Pirmskolas klase (Nursery class), skolēni var saņemt brīvpusdienas pirms Uzņemšanas klases (YR)).

Mācīšanās otrajā posmā (Key Stage 2) skolēniem no 3-6 klasei (Y3-6) skola nodrošina skolas maltītes par nelielu maksu dienā. Griezieties pie iestādes darbiniekiem, lai iegūtu vairāk informāciiju.

Mācīšanās otrajā posmā (Key Stage2) daži skolēni ir arī tiesīgi saņemt bezmaksas pusdienas skolā.

Pēc sīkākas informācijas griezieties pie iestādes darbiniekiem.

Alternatīvi, Jūsu bērns var ņemt līdzi iepakotas pusdienas no mājām.

**Mājas lapas skolēniem internetā: spēles un stāsti angļu valodā**

[**http://www.oxfordowl.co.uk/for-home/**](http://www.oxfordowl.co.uk/for-home/) **-** Padomi un aktivitāšu idejas, lai Jūs varētu atbalstīt Jūsu bērna lasīšanas un matemātikas prasmes mājās.

[**http://learnenglishkids.britishcouncil.org/en/**](http://learnenglishkids.britishcouncil.org/en/) **-** Spēles izmantojot dažādu pamata vārdu krājumu.

[**www.manythings.org**](http://www.manythings.org) **-** Dažādas aktivitātes un spēles mājas lapā ar nosaukumu "Interesantas lietas par ESL studentiem".

[**www.onestopenglish.com**](http://www.onestopenglish.com) **-** Šeit ir pieejami bezmaksas interaktīvie resursi bērniem, kā arī dažādas idejas, lai palīdzētu bērniem praktizēties runāt angļu valodā.

[**www.bbc.co.uk/cbeebies/stories**](http://www.bbc.co.uk/cbeebies/stories) **-**  Šī lapa piedāvā dažādus stāstus ar multiplikācijas filmām, kuras variet klausīties un lasīt tajā pašā laikā. Daudzi stāsti ir interaktīvi.

**Vadlīnijas jaunpienākošajiem skolēnu vecākiem / aprūpētājiem, kuru angļu valoda nav dzimtā valoda**

**Par mūsu skolu:**

**Galvenie skolas darbinieki:**

Skolas direktors: [insert head teacher]

Direktora vietnieks: [insert deputy head]

EAL koordinators: [insert EAL coordinator]

Divvalodu atbalsta asistents: [insert bilingual assts]

Iestādes darbinieki: [insert office staff]

**Dienas secība skolā:**

|  |  |
| --- | --- |
| Skola sākās: | [insert school start time] |
| Pusdienas laiks: | [insert lunch time] |
| Skola beidzās: | [insert end of school time] |

**Skolas apmeklēšana Anglijā**

Skola ir bez maksas visiem bērniem no 5 līdz 16 gadiem. Tas ietver izmaksas par grāmatām un galvenajām kancelejas precēm.

Skolas mācību gads ir 39 nedēļu garš un ilgst no septembra līdz jūlijam. Herefordshire apgabalā gads ir sadalīts sešās daļās.

Skolas pamata brīvdienas ir sekojošas:

* Ziemassvētku - 2 nedēļas
* Lieldienu - 2 nedēļas
* Vasaras - 6 nedēļas

Ir arī vienas nedēļas brīvdienas:

* Oktobra beigās
* Februāra vidū
* Maija beigās

Brīvdienas ārpus šiem laikiem nav atļautas.

Lielākā daļa bērnu apmeklē PIRMSKOLU (NURSERY SCHOOL): 3-4 gadu vecumā (3-4 gadus veciem bērniem pirmskolas vietas ir bez maksas)

Tad bērni pāriet uz SĀKUMSKOLU (PRIMARY SCHOOL): 5 -11 gadu vecumā

Sākumskolā (Primary School) ir trīs izglītības posmi:

1. Pamata posms sastāv no: Pirmskolas (Nursery), Uzņemšanas klase (Reception (YR))
2. Mācīšanās pirmajā posmā (Key Stage 1): no 1-2 klasei (Years 1 and 2)
3. Mācīšanās otrajā posmā (Key Stage 2): no 3-6 klasei (Years 3 to 6)

VIDUSSKOLA (SECONDARY SCHOOL) ir no 11-16 gadus veciem bērniem: 7-11 klase (Years 7-11)

Lielbritānijā katra gada beigās skolēni automātiski tiek pārcelti uz nākamo klasi, neatkarīgi no viņu sekmēm un sasniegumiem.

Lai iegūtu vairāk informācijas par skolas apmeklējuma datumiem, lūdzam vērsties pie skolas darbiniekiem vai apmeklēt skolas mājas lapu: [insert web address]

***Mūsu dzimtajā valodā ir atšķirīga rakstība. Vai tas samulsinās manu bērnu?***

Mācīties lasīt un rakstīt angļu valodā palīdz mācīšanās lasīt un rakstīt dzimtajā valodā. Bērni veiksmīgi iemācās rakstīt divās pilnīgi atšķirīgās valodās.

***Manam bērnam ir problēmas ar lasīšanu / pareizrakstību savā dzimtajā valodā. Vai viņiem būs tādas pašas problēmas arī angļu valodā?***

Dažas lasītprasmes problēmas var pāriet no vienas valodas uz otru.Tādēļ, jo vairāk informācijas Jūs variet sniegt Jūsu bērna skolai, jo vairāk viņi varēs atbildēt uz Jūsu specifiskiem jautājumiem un sniegt atbilstošu atbalstu.

***Vai mana bērna sniegumu skolā var ietekmēt tas, ka viņš ir divvalodnieks/bilingvāls?***

Sākumposmā, mācoties angļu valodu, Jūsu bērnam varētu būt nepieciešams vairāk laiks, lai sasniegtu vajadzīgo standartu nekā viņš to izdarītu savā dzimtajā valodā. Tomēr ar laiku, ar motivāciju un atbalstu, viņi gūst panākumus. Patiesībā, valsts pārbaudījumos. daži divvalodīgie/bilingvālie skolēni darbojas labāk nekā vienas valodas pratēji.

*(pielāgots no Edinburgas angļu valodas papildus valodu dienestiem "Palīdzot Jūsu bērnam kļūt Bilingvālam/divvalodniekam")*

Iedrošiniet savu bērnu, lai viņš/viņa ņem dzimtās valodas grāmatas uz skolu. Šīs grāmatas var lasīt "klusās lasīšanas" laikā. Bērniem ir jājūtās lepniem par to, ka viņi var runāt citā valodā, un mēs mudinām vecākus un bērnus dalīties savās bilingvālās prasmēs ar mums.

Vecāki ir laipni aicināti nākt un lasīt stāstus savā dzimtajā valodā, vai arī kā piemēram, iemācīt citiem savu tradicionālo sveicienu vai dziesmu. Lūdzu, tiekaties ar sava bērna klases skolotāju, ja Jūs būtu ieinteresēti to darīt.

**Kā atbalstīt savu bērnu, lai kļūtu divvalodnieku/bilingvālu**

***Kāpēc ir svarīgi turpināt attīstīt Jūsu dzimto valodu?***

Vecākiem dažkārt liekas, ka viņiem ir jāmudina savi bērni runāt tikai angļu valodā, samazinot savas pirmās vai dzimtās valodas izmantošanu, lai pēc iespējas ātrāk attīstītu angļu valoda. Tas ir ļoti maldīgs uzskats. Laikā, kad bērni mācās un apgūst angļu valodu, ir ļoti svarīgi ne tikai **izglītības dēļ, bet arī ģimenes un kultūras dēļ,** lai bērni saglabātu un attīstītu savu pirmo vai dzimto valodu.

Jūsu bērna pirmā valoda "nodrošina vislabākos pamatus mācoties citas valodas un apgūstot jaunus jēdzienus". Turpinot attīstīt Jūsu bērna dzimto valodu, Jūs dodiet iespēju viņiem attīstīt koncepcijas un apsvērumus, neatkarīgi no viņu angļu valodas apguves.

***Kā es varu palīdzēt savam bērnam attīstīt dzimto valodu?***

* Lasot faktu/notikumu un daiļliteratūras/fantastikas grāmatas vienlaicīgi gan Jūsu dzimtajā valodā, gan angļu valodā (divvalodu grāmatas)
* Apmeklējot dzimtās valodas nodarbības un skolas
* Pavadot laiku ar dzimtās valodas komūnas cilvēkiem
* Pārrunājot skolas uzdevumus savā dzimtajā valodā
* Uzturot sakarus ar pārējiem ģimenes locekļiem, radiem
* Klausoties radio un kompaktdiskus, kā arī skatoties televizoru un DVD diskus savā dzimtajā valodā
* Lasot dzimtās valodas mājas lapas internetā un iesaistoties mācību aktivitātēs internetā.

***Mana angļu valoda nav īpaši laba. Vai man būtu jārunā angliski ar savu bērnu?***

Būs labāk, ja Jūs runāsiet savā dzimtajā valodā, jo Jūs esiet labākais valodas modelis savam bērnam (Jūsu bērnam ir daudz iespējas dzirdēt un lietot angļu valodu ārpus mājas)

***Mans bērns jauc abas valodas. Kas man būtu jādara?***

Kad bērns mācās divas valodas vienlaicīgi, tas notiek ļoti bieži. Jūsu bērns pakāpeniski sāks atšķirt abas valodas.

**Obligātais skolas vecums Anglijā**

Bērni sasniedz obligāto izglītības vecumu skolas gada sakumā pēc savas piektās dzimšanas dienas, kas var būt septembrī, janvārī vai aprīlī. Lielākā daļa bērnu tomēr stājas Sākumskolā (Primary School), pirms tie sasniedz obligāto skolas vecumu, visbiežāk septembrī pēc savas ceturtās dzimšanas dienas, un līdz ar to vini pavada pilnu gadu Uzņemšanas klasē (Reception class - YR).

**Svarīga informācija par skolas apmeklējumu**

1. Vecāki/aprūpētāji ir juridiski atbildīgi par to, lai bērns obligātajā skolas vecumā saņemtu piemērotu izglītību. **Vecākiem ir jāsazinās ar skolu prombūtnes dienā agri no rīta un jāinformē skola par jebkuriem neapmeklējuma iemesliem.**

2. Skolā reģistrētiem bērniem skola jāapmeklē regulāri pēc likuma. Skolēns var kavēt skolu tikai tajā gadījumā, ja:

a) bērns ir pārāk slims, lai apmeklētu skolu

b) kādu citu diskrētu apstākļu dēļ, kā piemēram līdzjūtības atvaļinājumā (sēras ģimenē), reliģiska rituāla vai speciālas izglītības nepieciešamības gadījumā

Vecākiem/aprūpētājiem nevajadzētu ņemt ikgadējās brīvdienas mācību gada laikā. Ja kādu nenovēršamu iemeslu dēļ Jums ir nepieciešams ņemt bērnu ārā no skolas mācību laikā, tad Jums ir jāsūta **vēstule skolas direktoram** ar lūgumu. Juridiski skola nedrīkst atļaut bērnu kavējumus skolā, ja vien nav ļoti pamatots iemesls.

Ja Jūs izņemsiet bērnu no skolas bez skolas direktora atļaujas, tad tiks uzskatīts , ka bērns atrodas **neatļautā prombūtnē** un tas var tikt ziņots Izglītības Sociāliem darbiniekiem, kuri var veikt tiesiskas darbības un izsniegt iespējamās soda naudas.

**Noderīgu vārdu un frāžu skaidrojums**

Laiku pa laikam vēstulēs parādās vārdi un frāzes, kas var būt pārprasti no divvalodu vecāku puses. Lūdzu dariet mums zināmu, ja Jums rodas grūtības lasot un izprotot vēstules, lai mēs varētu nodrošināt tām tulkojumu.

**EAL**

Angļu valoda kā papildus valoda - tas nozīmē, ka angļu valoda nav pirmā valoda, ko Jūsu bērns mācās runāt.

**EAL Coordinator**

Darbinieks, kurš rūpējas par pasākumu un atbalsta organizēšanu EAL izglītojamajiem.

**SENCo (Special Needs Coordinator)**

Darbinieks, kurš rūpējas par pasākumu un atbalsta organizēšanu bērniem ar speciālām izglītības vajadzībām.

**TA**

Skolotāja palīgs/asistents.

**SATs**

Standarta mācību sasniegumu testi. Tie ir valsts pārbaudes testi skolēniem mācīšanāš posmu beigās: pirmajā mācīšanāš posmā - Key Stage 1 (KS1) otrajā klasē (Year 2) un otrajā mācīšanās posmā - Key Stage 2 (KS2) sestajā klasē (Year 6).

**Non—uniform day**

Šajā dienā skolēni var nākt uz skolu savās privātajās drēbēs (nevis uniformā).

Tas varētu būt apmaiņā pret nelielu līdzekļu vākšanu, kas tiek ieguldīti skolas pasākumam vai skolas aktivitāts dienai.

**Parents Evening**

Vecāku sapulce, kur vecākiem ir iespēja runāt ar skolotāju par savu bērnu panākumiem u.c.

**INSET Day**

Šī ir diena, kad skolotāji saņem apmācību un bērni neapmeklē skolu.

**PE Kit/Swimming Kit**

Drēbes, kas ir nepieciešamas Fiziskās audzināšanas stundām (PE) vai peldēšanai. Peldēšana ir obligāta daļa Nacionālajā Izglītības programmā Sākumskolā.

**Vegetarian Meal**

Tā ir maltīte, kas nesatur gaļu.

**Packed Lunch**

Šis ir ēdiens, ko pagatavo mājās un ņem līdzi, lai ēstu pusdienas laikā skolā. Tas ir tad, ja neēd karstu skolas maltīti. Ēdienam no mājām jābūt veselīgam un sabalansētam, tajā nedrīkst iekļaut gāzētos dzērienus un saldumus.

**Buddy**

Kad jauniņie bērni ienāk skolā, viņi tiek iepazīstināti ar draugu (Buddy), kurš rūpējās un palīdz jaunajiem ātrāk iejusties skolā.

**Reliģiskā izglītība (RE) un Asambleja (Assembly)**

Bērni iegūst informāciju par dažādiem reliģiskiem uzskatiem un metodēm, bet nemācās kā pielietot šīs ticības /reliģiju praksē.